EU de Ponteareas, logo de ter apoiado no pasado Pleno as modificacións orzamentarias propostas polo Goberno local, entre elas a creación dunha partida para a amortización de prazas de taxi no Concello, lembra ao Goberno local que eses 50.000 euros aprobados para ese fin, "serán totalmente inútiles se non se avanza no xeito de empregalos". Ponteareas ten, nestes momentos, 13 prazas de máis, feito que produce que o colectivo de taxistas do municipio teña uns baixos ingresos polo seu traballo.